
Den cuadro di conferencia tocante preparacion y resiliencia den 

Siman pasa a tuma luga un conferencia organisa pa World 
Bank y otro organisacionnan internacional, den cual a trata 
e tema di preparacion y resiliencia di paisnan den region di 
Caribe den caso di calamidad of disaster y capacidad financierp 
pa atende cu esaki. Bureau Rampenbetsrijding Aruba (BRA) a 
atende e conferencia aki como parti di e delegacion di Aruba 
y como e instancia cu tin e responsabilidad pa prepara Aruba 
den caso di cualkier disaster. Den cuadro di esaki a tuma luga 
un excursion pa cual BRA a prepara un "Tier-2 commanding 
control" pa World Bank por haya un bista di e capacidad cu 
Aruba tin te cu aworaki pa responde den caso di un incidente. 


Director di BRA Rino Hermans a splica cu a prepara e setup 
cu ta yama "Tier-2 commanding control" cual ta wordo uza den 
caso di un incidente grandi. A scoge Santa Rosa pa realisa e 


setup pa asina esnan di World Bank por wak e capacidad cu 
Aruba tin te cu aworaki pa responde den caso di un incidente 
grandi. E setup ta tuma luga den 40 minuut pa ta operacional y 
cu por atende victima. Sr. Hermans a sigui splica cu Manera cu 
ta conoci, Aruba su economia ta chikito. Esaki ta haci cu mas 
lihe cu por recupera for di un incidente ta mas lihe e economia 
ta cuminsa daai. 


"Mi ta kere cu esnan di World Bank lo keda impresiona di e 
capacidad cu Aruba tin te cu aworaki basa riba propio forsa. 
Awo nos ta bay negocia di kico mas nan por sostene Aruba 
cu ne, pa por sigui fortifica nos capacidad logistico. Pa Aruba 
por responde y recobra economia hopi mas liher den caso di 
cualkier evento grandi cu sosode cu ta impacta nos mobilidad,” 
sr. Hermans a termina bisando. 

MINISTER MADURO A HIBA PALABRA NA 

DESPEDIDA DI RUBEN 'SCORPIO' GARCIA 


Bon dia na tur presente. Awe henter Aruba ta di luto, for di 
diahuebs pasa cu Aruba haya e noticia cu nos Ruben Luis 
Garcia no ta cu nos mas, ta reina un enorme tristesa na Aruba. 
Tur cos a para un rato keto y e atencion tabata riba e noticia 
cu Aruba a perde un eminencia, un gran legendario. Rednan 
social tabata yen cu palabranan di danki pa recuerdonan, 
experiencianan bunita y palabranan di sosten na su famia, 
mensahenan di pueblo di Aruba, for di nos islanan ruman y 
tambe otro partinan den exterior. Na e momento cu e noticia 


a drenta, un profundo tristesa a reina den nos comunidad y 
mesora a realisa cu nos a perde un otro legendario, cu a laga 
un tremendo bashi aki na Aruba. Durante e ultimo dianan aki 
nos por a sinti cu e amor cu Aruba tin pa Ruben ta inmenso y 
esaki ta wordo confirma tambe awemainta na su despedida. 


Ruben ta un icono di alegria na Aruba cu mas cu 50 afia 
den radiodifusion y farandula. Cu su programanan na radio, 
television e tabata drenta tur skina na Aruba cu su tremendo 
voz. Riba tarima e tabata sa di dirigi tur tipo di evento, un 
tremendo Maestro di Ceremonia. Como promotor ela laga 
Aruba cera conoci cu hopi artista y bandanan internacional. 
Su voz tabata wordo uza como branding pa companianan 
renombra. Den temporada di Carnaval y Pasco semper Ruben 
tabata tey cu su programanan tan popular. E tabata e motor 
tras di e Jingle di Carnaval y henter comunidad tabata disfruta 
di e manera unico cu Ruben tabata sa di trece ambiente ora di 
lansa e slogan pa apertura di Carnaval. 


Ruben tabata un persona, cu ora bo tope, tabata yena bo 
curason cu e alegria cu e tabata vibra. E mesun energia e 
tabata contagia pueblo di Aruba cune atraves di su microfono. 
Un persona cu su ‘jokenan’ y cu nomber di cariño pa tur hende. 
Na bon Papiamento un 'dushi hende' pa trata cune. Ruben 
tabata stima cu casa Treesje masha hopi mes y tabatin un 
amor grandi pa su famia. E tabata orguyoso di su Pais Aruba 
y tabata stima nos hendenan. Ruben a sostene y promove 
nos cultura na tur momento. Semper e tabata disponibel 
pa cualkier conseho na artistanan cu ta inicia nan carera y 
atraves di su programanan e tabata yuda promove tur nos 
artistanan y eventonan riba nos Pais. Tambe e tabata yuda 
promove artistanan cu tabata bini for di exterior atraves di su 
programanan. Hopi artista di exterior, especialmente di nos 
islanan ruman tin masha aprecio y ta masha agradecido na 
Ruben ‘Scorpio’ Garcia. Ruben tabata un tremendo persona, 
locutor, animador, promotor y maestro di ceremonia y cu hopi 
carisma. 


Dialuna 7 November 2022 


Continuacion MINISTER MADURO A HIBA PALABRA NA DESPEDIDA.... 


Cu e talento cu Dios a duna Ruben, e tabata informa y 
trece ambiente y alegria den tur cas. Ruben tabata uza su 
microfono pa trece mensahenan positivo, pa inspira, motiva 
nos comunidad y mas importante ainda pa corda un y tur pa 
keda gradicido na y confia den Sefior. Den un entrevista den un 
programa riba red social cu Ruben tabatin ultimo, ela comparti 
e siguiente mensahe: 

‘Bida ta e cos di mas bunita cu bo tin, mester celebre tur dia, 
sinti bo contento, biba cu emocion y ta gradecido na Sefior. E 
ta un regalo cu nos tur tin’. 

Laga e mensahe cu Ruben a laga aki, biba den cada un di nos. 
Un mensahe pa nos disfruta bida cu alegria y gradici Sefior 
semper pa cada dia di nobo. 


Mi ta sumamente contento cu dos afia pasa, den temporada 
di COVID, mi persona por a bishita Ruben na su cas, sin 
previo aviso y asina sorpres'e y brind'e un homenahe, un 
reconocemento na nomber di Gobierno y pueblo di Aruba, en 
conexion cu su conmemoracion di 50 afia den radiodifusion, 
informando, entreteniendo y treciendo alegria den nos pueblo. 
Momento durante cual nos tabatin e oportunidad, ora e tabata 
na bida, pa gradici'e pa tur locual e la haci pa su baranca stima. 
Nos a pasa un rato ameno cu Ruben hunto cu su famia. 


Ruben, Obenchi, Scorpio, Tio, Tio Ruben, Dakotero, un 
bes mas masha danki pa tur e alegria cu bo a trece cerca 
cada un di nos atraves di bo voz y bo programanan. Manera 
Ruben tabata yama su mes, Aruba su cocada kima, Aruba su 
raspadura, danki pa tur bo cooperacion pa yuda nos promove 


nos cultura. Danki pa Biba Nos Cultura. Danki pa stima nos 
Pais y nos tur. Bo “Power Sensation" lo keda semper den nos 
mente y curason. 

Unda cu bo ta Ruben, sa cu bo fanaticonan y henter pueblo di 
Aruba ta aprecia tur locual bo a haci durante bo biahe riba e 
mundo aki. Den nos curason nos lo keda corda bo cu e alegria 
cu bo sa di transmiti. Ruben, pueblo di Aruba stima bo y lo sinti 
bo falta masha hopi mes! 


Na nomber di Gobierno di Aruba, mi ta extende mi mas 
profundo sentido di pesame y forsa na su casa Treesje, na 
yiunan Genevieve, Gilliene, na su yerno Darcy, nietonan 
Antron y Abrianny, su rumanan, sobrino y sobrinanan, famia 
Garcia, famia Marchena, su coleganan di Power Radio, demas 
famia, amistadnan, conocirnan y Aruba completo. Nos lo keda 
recorda Ruben den nos mente y curason. 


Aworaki ta un momento masha special, pa nos pensa un rato 
asina'ki riba nos Creador y nos bisele DANKI, masha danki mes 
di por a duna nos e oportunidad aki pa por comparti e mundo 
bunita, p'e hende maraviyoso durante e ultimo 10 oranan cu 
a transcuri y na mesun momento pidiendo su bendicion p'e 
siguiente 14 oranan awe. Cu Dios bendiciona nos bunita Pais 
Aruba y su hendenan. Nos ta pidi bo Tata pa brinda Ruben 
Luis Garcia un bunita lugar den bo brasanan. Na nomber di 
Tata y di Yiu y di Spirito Santo. Amen. 


Ruben, descansa na paz! 


PROYECTO OPZOEK NAAR BOY 
(BUSCANDO BOY) A YEGA SU FINAL 


Trabou cual mi ta stima, no pa e trabou ariba su mes pero pa e 
trabou cual mester wordo haci. Si tur hende bisa lag'e pa otro 
haci, e ora niun hende ta haci algo. Mi ta considera esaki e ora 
tambe como mi deber - BOY ECURY- 


E proyecto BUSCANDO BOY, lansa na februari di e afia aki, 
a yega su final cu e develacion di un Mural y un Obra di teatro 
dedica na Boy Ecury. 


E proyecto ta un homenahe transnacional pa e hoben heroe di 
Aruba cu a duna su bida dia 6 di november 1944 pa libertad di 
Aruba y Hulanda. 


Un hoben extremadamente balente y integro cu te awendia ta 
un ehempel pa nos tur. 


Stichting Cultuurparticipatie a nota e falta di un mural dedica 
na nos propio heroe di Segunda Guerra Mundial y asina hunto 
cu Colegio San Antonio, Filomena College Mavo, Muchila 
Creativo, MBO Media Collge Amsterdam, Monumentenfonds 
Aruba y Departamento di Cultura Aruba, a bay en busca di 
Boy. 

Durante e proyecto aki e alumnonan a investiga e archivo digital 
difamia Ecury. E archivo aki a keda digitalisa pa Archivo Nacional 
Aruba y Nederlands instituut voor oorlogsdocumentatie. 

E investigacion aki a forma e base pa nan expresion creativo 
den workshopnan di teatro, poesia y arte visual. 


E artista Esmeralda Kelly a crea un mural riba e muraya na 
Filomena College, inspira pa e ideanan di e studiantenan 
durante nan workshopnan bou di direccion di Esmeralda Kelly 
y Rudberth Wolff. 

Den presencia di Gobernador di Aruba, sr. Alfonso Boekhoudt, 
Minister di Cultura, Minister di Ensefiansa y algun miembro di 
famia Ecury, a devela e bunita mural aki. 


Seguidamente e invitadonan a diriginan mes na escenario 
principal di Aruba Art Fair caminda e studiantenan di Colegio 
San Antonio a presenta un tableau vivant cu acompafiamento 
musical di alumno y maestronan di Muchila Creativo. A crea e 
tableau vivant aki dedica na Boy Ecury hunto cu nan coachnan 
di teatro Lupita Bernabela y Jhon Freddy Montoya. 


Studiantenan di MBO Mediacollege Amsterdam cu a bin Aruba 
pa e final di e proyecto lo traha un documentario cortico di e 
proyecto y tambe a haci presentacion na e alumnonan pa asina 
comparti un tiki di e resultado di nan investigacion tocante Boy 
Ecury. 


Publico lo por admira e obranan di e alumnonan di Filomena 
College na Biblioteca San Nicolas. 


Un afía extraordinario di cooperacion transnacional pa comparti 
y honra nos heroe nacional di Segunda Guera Mundial, BOY 
ECURY, y asina reflexiona hunto tocante nos propio curashi , 
e heroenan di awendia y nan lucha contra exclusion, crueldad 
y racismo. 


OPZOEK NAAR BOY tabata posibel danki na Fonds voor 
Cultuurparticipatie, Gemeente Amsterdam, Directie Cultuur 
Aruba, Museo Arkeologico, Archivo Nacional, Aruba Artfair y 
famia Ecury. 


USCANDO BOY).... 

CULTUUSGEMESATIE 

MINISTER MADURO TABATA PRESENTE NA 
ARUBA ART FAIR 2022 SU ARTFASHION SHOW 
"CLIMATE MEETS FASHION! 


Den e siman di Aruba Art Fair 2022, Minister Maduro di Cultura 
tabata presente na e 'fashion show' 'Climate meets Fashion". 
Un show na unda cu diseñador- y talentonan local como tambe 
internacional a sa di luci den Caya Principal di San Nicolas cu 
a fungi como pasarela pa e evento unico aki. 


Durante e show a pone enfasis riba e importancia di cuida nos 
medio ambiente. Esaki a duna e anochi aki un balor agrega 
mirando cu e parti aki ta hopi importante pa nos como pais 
y mundo henter bira mas consciente di dje. Nos mundo ta 
cambiando y nos como isla chikito tambe ta sinti e efectonan di 
e cambio aki. Ta p'esey ta asina importante pa para keto y bira 
mas consciente di e cuido cu nos medio ambiente ta rekeri pa 
asina nos por preserva nos isla pa nos como habitante, pero 
tambe pa esnan cu ta bishita nos. 


Minister Maduro ta gradici sr. Tito Bolivar y full e team di Aruba 
Art Fair 2022 pa e bunita organisacion di e show di moda y tur 
actividad den e siman na unda arte y cultura a domina den e 
cayanan di San Nicolas. Masha danki pa kere den Aruba. 

“FLIGHT TO THE FUTURE” 
PROME VUELO ELECTRICO A LANTA FOR 
DI ARUBA 


Oduber tabata presente na General Aviation caminda a 
tuma lugar e prome evento internacional di “Sustainable Air 
Transportation” aki na Aruba. Durante e evento a tuma lugar 
tambe e prome vuelo electrico den Caribe Hulandes. Esaki 
sigur ta un momento historico den aviacion di Aruba y e ta 
yenabo cu orguyo pa presencia algo asina. Presente tabatin 
tur e 6 CEO/Managing Directors nan di e aeropuertonan den 
Caribe Hulandes (Dutch Caribbean Cooperation of Airports 
(DCCA). E meta pa esaki ta pa promove transporte aereo mas 
sostenibel, stabil, cu tarifanan mas accesibel y mihor conexion 
entre e islanan di Reino Hulandes. 


E evento internacional di “Sustainable Air Transportation” ta 
un combinacion di un seminario y un workshop y e lo tin un 


duracion di 1 siman. E meta di e evento internacional aki ta pa 
mehora e conexionnan entre e aeropuertonan di DCCA, trece 
un mehoracion cu ta sostenibel y crea un red di e conectividad 
interinsular cu ta mas accesibel pa un y tur. E desaroyo aki 
tambe lo bay yuda impulse e crecemento economico entre e 
islanan den Reino Hulndes. 


Otro afia Aruba ta cumpli 100 afia den aviacion conectando nos 
isla cu mundo henter. Awor nos ta na caminda pa e proximo 
era den aviacion cu uzo di avionnan electrico. E model di e 
avion electrico cu a lanta vuelo ta “The Pipistrel Velis Electro”. 
Minister Oduber ta respalda e era nobo aki caminda lo bay uza 
tecnologianan cu no ta bay haci uzo di combustibel fossiel, 
cuidando asina nos madre tera. 

Minister Oduber semper ta kere den innovacion y ta tuma su 
desicionnan no solamente a base di esaki pero tambe ta tene 
e aspecto di nos medio ambiente na cuenta. Un ehempel di 
innovacion ta e Aruba health App cu a crea un sinergia entre 
salud y turismo caminda tur data tabata central, esaki sigur a 
facilita Gobierno como tambe e biahero. E Aruba health App 
no a para eynan y a sigui desaroya su mes haciendo Aruba 
e prome pais den Caribe y Americas cu a habri su frontera 
uzando un certificado di corona digital. 


Pero Aruba no a para eynan, e proyecto di Aruba Happy One 
Pass ta cla pa wordo ehecuta. E proyecto aki lo bay yuda na 
promove nos turismo, e lo transforma e experiencia di cada un 
bishitante, ofreciendonan e miho calidad di servicio prome cu 
nan stap den e avion rumbo pa nos isla. E obhetivo principal 
di e “Seamless Travel Experience” ta pa fomenta un proceso 
di biahe ful digitalisa y mas eficiente pa biaha for y pa Aruba. 


Minister Dangui Oduber ta manda palabra di pabien na henter 
e Dutch Caribbean Cooperation of Airports pa tur nan esfuerso 
pa lansa e prome “International Air Transportation Event”. E 
mandatario a expresa cu Aruba ta hopi humilde di por a wordo 
escohi pa e momento historico aki den aviacion. 

Minister Dangui Oduber: 


FELIZ DIA MUNDIAL DI RADIOGRAFIA, TA 
CELEBRA Y TRECE CONSCIENTISACION 


Dia 8 di november ta celebra dia mundial di 
radiografia, riba e fecha aki ta recorda cu na afia 
1895 Wilhelm Roentgen a discubri radiacion-X. 
E descubrimento aki a duna un contribucion vital 
den cuido y salud moderno. Pesey riba e dia aki 
nos ta gradici tur nos profesional mediconan cu 
ta traha den radiografia, radiologia y/of ta uza 
radiacion den nan profesion diario. 


Radiologia ta un departamento hopi importante 
den cualkier hospital, e ta yuda na diagnostica 
diferente malesanan of fracturanan por medio 
di imagen. Aruba tin departamento di radiologia 
na HOH como tambe na ImSan. 


Desde 2 di april 2020 ImSan tin su mesun 
departamento di radioterapia caminda ya caba 
nan a trata mas di 500 pashent na Aruba mes. 
ImSan su team di radioterapia ta consisti di 12 
persona, esaki ta inclui 2 dokter, 2 enfermero/a 
y 3 laborant. 


Minister Oduber su maneho di salud publico ta 
dirigi riba mehora e calidad di cuido y servicio pa 
nos hendenan. E departamento di radioterapia 
ta un vision cu Gobierno di Aruba ta comparti, 
dunando cuido di radioterapia aki na Aruba 
mes ta yuda na crea un plan sostenibel pa 
Aruba. Ta hopi importante pa cuido y salud pa 
mantene fondonan di AZV ta sostenibel pa den 
futuro. 


Minister Oduber kier uza e dia aki pa 
conscientisa pueblo riba e importancia di tin e 
departamentonan vital aki den nos hospitalnan. 
Tambe pa curasha hobennan pa haci e estudio 
di radioterapia como cu tin un scarsedad den e 
profesion importante aki. 


Nos ta transformando cuido medico na Aruba 
pa un mihor cuido, calidad y servicio. Nos 
ta tratando mas pashent na Aruba mes. Cu | 
accionan y decisionan concreto nos ta logrando 
cambionan positivo pa cuido medico na Aruba. 

| Rocco Tjon ST 
Minister di-Husticia-y-Asontonan Socio! — — 


Mundialmente, dia internacional di mucha ta wordo conmemora 
riba e fecha di 20 di November. Na Aruba esaki no ta diferente, 
pero loke si ta diferente ta cu na afia 2018, Gobierno di Aruba 
a introduci pa prome biaha e "Siman di lantamento di mucha". 
E siman aki ta wordo conmemora anualmente y ta encera un 
siman den cual ta pone enfasis riba con ta lanta muchanan na 
un manera positivo, pa nan por desaroya te cu nan maximo 
potencial. E ta un siman yena cu actividadnan pa mayornan 
y nan yiunan. E afia aki ta e prome lustro, pues ya caba ta di 
5 aña cu ta organisa esaki, cual no ta un esfuerso di parti di 
Gobierno di Aruba so, pero tambe di diferente organisacionnan 
no-gubernamental. 


Segun Minister di Husticia y Asuntonan Social Rocco Tjon, hopi 
biaha nos ta papia di e problema so, sinembargo e siman aki tin 
un caracter preventivo pa asina netamente evita problemanan. 
Lantamento di un yiu no ta un tarea facil, un yiu no ta bin cu un 


manual, y ademas di esaki cada mucha ta diferente, cual sa ta 
un reto pa mayornan dicidi cua ta e miho manera pa lanta nan 
yuinan. Na Hulanda un siman asina ta yama “Opvoedweek”, 
y den cuadro di derechonan di mucha, tur pais den Reino 
Hulandes, a compromete nan mes pa declara un siman asina 
tambe den nan pais. Nos meta, anualmente, ta pa refleha riba 
e tarea intensivo di mayornan den lantamento di nan yiunan . 


E aña aki Aruba lo celebra e siman di lantamento di mucha 
for di 13 pa 20 di November. E siman aki ta posibel danki na e 
trabou intensivo di e Comision Vision Pedagogico cu ta consisti 
di Centro Hoben y Famia, Wit Gele Kruis, Fundacion Pa Nos 
Muchanan, Fundacion Respeta Mi y Tienda di Educacion. 
Banda di esaki, tambe tin diferente otro organisacionnan cu ta 
sostene e vision pedagogico di Aruba cu ta pone enfasis riba 
lanta muchanan di un forma positivo. 


Diadomingo pa 6'or di mainta a tuma luga e prome “ Cycling 
Awareness Ride” organisa pa Biking Squad Aruba. E recorido 
a sali for di ex- Bushiri Hotel unda e ciclistanan a core 50 
KM rond di Aruba. Mas di 400 ciclista a participa di mas di 
20 diferente ekipo. Meta di e “Awareness Cycling Ride” ta pa 
conscientisa automobilistanan como tambe e ciclistanan ora 
nan ta uza caminda pa ambos ta consciente di nan siguridad 
y pa duna otro respet. Como tambe na dofionan di cacho pa 
tene nan mascota den cura mirando cu esakinan ta ataca 
hende riba bicicleta cu tur consecuencia negativo. 


Minister di Deporte, Endy Croes tabata presente pa duna inicio 
y pa participa na e recorido di conscientisacion. Concluyendo 
Mandatario di Deporte ta manda palabranan di felicitacion na 
Biking Squad Aruba, na tur cu a participa y IBISA pa organisa 
e recordio exitoso. Danki na DVG y Cuerpo Policial Aruba pa 
dirigi e trafico formidabel. 


| / 

MINISTER ENDY CROES A PARTICIPA DEN E 
“CYCLING AWARENESS RIDE” 

Minister Endy Croes: 


Diabierna ultimo a tuma luga apertura oficial 
di Aruba College Fair, despues di cuater afia. 
Universidad, hogeschool y colleges di e.o. Hulanda, 
Merca, Canada, Costa Rica, Suiza, Region Caribe 
y Aruba tabata presente pa duna informacion 
na studiantenan di nan programanan di estudio 
avansa. Como tambe di loke e scol ta ofrece pa f 
asina e studiante pa bon informa na momento cu | 
e dicidi di continua cu su estudio despues di caba li 

scol secundario na Aruba. 


Meta di College Fair ta pa brinda oportunidad pa 
e studiantenan bin y busca informacion pa tuma 
decision concreto pa su futuro. Mester remarca cu È 
varios compania local tambe tabata presente pa 
expone cuponan cu tin y asina dune un studiante 
e chens pa traha of haci un escohencia den cua 
tipo di estudio por sigui, pa por traha na un di e 
companianan participante. Durante e merdia 
ameno mandatario di Ensefiansa a hiba discuro y 
asina oficialmente habri Aruba College Fair 2022. 
Concluyendo Minister Endy Croes ta gradici Aruba 
College Fair pe invitacion alabes ta felicitanan cu 
un evento exitoso. 

MINISTER ENDY CROES PRESENTE NA E GRAN 


Diabierna ultimo Minister Endy Croes tabata presente na 
Cas di Cultura pa e gran apertura di e 30 edicion di Festival 
di Buki pa mucha. E festival ta enfoca riba muchanan di scol 
preparatorio y basico. Tema di e afia aki ta Biba Natura-Lesa. 
E festival a habri cu un show espectacular di baile y canto 
di nos muchanan como tambe presentacion di autornan cu lo 
presenta nan bukinan na e muchanan durante henter siman. 


Ademas a estrena e jingle nobo dedica na e Festival di Buki 
cu e tema: “Biba Nos Naturalesa”. Festival di Buki pa mucha 
a habri cu mensahe di Prome Minister Evelyn Wever- Croes 
y a clausura cu un invitacion di Minister Endy Croes pa e 
muchanan pa participa den e siman di buki. Mandatario di 
Ensefiansa ta enfatisa cu ta hopi importante pa nos promove, 
sifia y inspira nos muchanan pa lesa, pasobra door di lesa 
bo ta crece bo conocemento, amplia vocabulario, mehora e 
memoria y abilidad cognitivo. 


Minister Endy Croes ta encurasha comunidad pa pasa bisita 
e actividadnan durante siman Festival di Buki, manera e.o. 
exposicion di Festival di Buki, presentacion di autornan y 
mercado di buki na Biblioteca Nacional Aruba. Pa finalisa 
Minister Endy Croes ta felicita Biblioteca Nacional Aruba cu a 
dirigi e bunita proyecto di Festival di Buki na un forma excelente 
y ta gradici tur esnan cu a contribui pe proyecto ta un realidad. 
Ban stimula nos yiunan pa lesa paso mas bo lesa, mas bo sa, 
mas bo sa, sabi bo ta! 

Durante fin di siman a tuma luga e 20 edicion di Aruba Dolphins 
Invitational na Piscina Olimpico Roly Bisslik na Savaneta. Un 
total di 312 atleta di 9 diferente ekipo representando 4 pais 
a bataya pa conkista e premionan maximo. Ekiponan cu a 
participa ta: B-Train Swimming di Canada, Typhoon Swimming 
Team, Sithoc Swim Club y Orca Swim Club di Curacao y 
Delfins Swimming Club di Bonaire. Giants Aquatics, Stingray 
Swimming y Aruba Dolphins a representa Aruba. Diadomingo 
den orannan di atardi mandatario di Deporte tabata presente 
pa hunto cu Banco di Caribe haci entrega di premio na e 


ARRE 
y Dh IN 
swimming 


gandonan di competencia. 


Minister Endy Croes ta felicita directiva di Aruba Dolphins 
Swimming and Waterpolo cu un exitoso 20 edicion di Aruba 
Dolphins Invitational. Alabes mandatario di Deporte ta gradici 
tur patrocinado y boluntario cu a haci di 20 edicion di Aruba 
Dolphins Invitational posibel. Specialmente palabranan di 
pabien na tur e landadonan cu a participa y haci e campeonato 
uno exitoso. Pabien na e ganadonan cu e deseo, disciplina, 
dedicacion y determinacion boso a logra! 


Dialuna 7 November 2022 


Oposicion a bandona sala di Parlamento 


EXCUSA FOFO PA NO TRAHA 


Segun oposicion, no por trata e presupuesto pasobra no tin 
conseho di Caft ni Raad van Advies riba e cambio di BTW pa 
BBO 


RAAD VAN ADVIES 

Un presupuesto ta un apoderacion (machtiging) di Parlamento 
na gobierno riba gastonan. Riba esey mester tin conseho di 
RvA. Pa loke ta entrada ta un calculacion cu gobierno ta duna. 
Esey no ta cay dentro di e apoderacion (machtiging). 

Pesey con gobierno ta duna contenido na su entradanan, no 
mester necesariamente bay Raad van Advies. Ademas, riba 
e BTW of BBO mes, Raad van Advies lo duna su conseho 
separa. 


CAFT 

Caft pa ley mester duna conseho despues cu Staten trate. Un 
conseho prome ta opcional no obligatorio. E conseho a wordo 
pidi y a wordo duna. 


E argumento aki ya oposicion a expresa por escrito dia 5 
september ultimo y Minister President y Minister di Finansas 
a contesta e carta extensamente inmediatamente desde 12 di 
september. Nunca mas oposicion a reacciona. 


E hecho cu awor oposicion ta bandona sala uzando e argumento 
ya refuta, ta un excusa fofo di 10 persona cu ta gana hopi placa 
pero no kier traha. Nan mester tin berguensa di nan actitud. 


Ons Kenmerk: MAZ/| 720 B 


Onderwerp: Verzoek Fracties-AVP-MAS-Accion 21 inzake intrekking ontwerp-Landsbegroting 
2023. 


Geachte Voorzitter, 


sad equa d ag ban OE s n aon ny D Se ont ur 
van dezelfde datum na AVP-MAS-Accion 21 ingevolge artikel 

het Reglement van Orde van de Staten van 

Aruba, om de ontwerp-Landsbegroting 2023 in te trekken, berichten wij u als volgt. 

Verzoek tot Intrekking van de ontwerp-Landsbegroting 2023 

De voorzitters van de fracties verzoeken met klem om de intrekking van de bij de Staten 
2023 in te trekken om door hen genoemde redenen. 
Kortheidshalve wordt verwezen naar het schriftelijke verzoek van de fracies aan het woord. 


rane came nee erben suore podia ieri e RAER 
woord aangedragen redenen en de conclusies die zij daaraan verbinden. 


eerste te suggereren dat de regering verplicht is om advies aan het 


onderhavige 
zoals ook uit de memorie van toelichting bij de ontwerp-Landsbegroting 2023 blijkt. 


Voor een goed begrip van het begrotingstoezicht van de Landsverordening Aruba financieel 
toezicht (LAR) en van de achterliggende staatsrechtelijke verbanden, is het essentieel dat men 


Dialuna 7 November 2022 


ontwerp-landsbegroting, 
ontwerp-landsverordening, gedurende het wetgevingstraject bij de Staten gewijzigd kan 
worden, hetzij door de regering (d.m.v. een nota van wijziging), hetzij door de Staten (d.m.v. 
een amendement), dan wel door de regering ingetrokken kan worden. Het is het eindproduct, 
namelijk een vastgestelde dat aan het CAft conform artikel 11, eerste lid, van 
de LAft wordt voorgelegd en waarvan het daaropvolgende adviseringstraject (zie de artikelen 
11 en 12 van de LAft) gevolgen kan hebben voor de inhoud van die landsbegroting. 


Aldus bezien heeft het opnieuw horen van het CAft in deze fase van de 


verzoek van de fracties aan het woord zal dan ook niet worden voldaan. 


Het bovenstaande geldt tot op grote hoogte ook voor het advies van de Raad van Advies. Ook 
hier kan een ontwerp-landsbegroting die aan de Staten wordt aangeboden, afwijken van de 
advisering is voorgelegd. 


versie die aan de Raad van Advies ter Hierbij dient men erop 
bedacht te zijn dat een landsbegroting bij uitstek een beleidsdocument is, dat kaders stelt voor 
ten laste van het Land in een bepaald en waaraan door 


wetgevingsadviseur van de regering per definitie weinig beoordelingsruimte heeft ten aanzien 
van een ontwerp-landsbegroting. Dit wordt door de Raad van Advies zelf ook onderkend. In elk 


staatsrechtelijke voorschriften, 
regering is gehoord over de ontwerp-landsbegroting 2023 en dat daarop in het nader 
rapport namens de regering is ingegaan op het advies terzake van de Raad van Advies. In het 
nader rapport is op gemotiveerde wijze medegedeeld dat de invoering van de BTW per 1 


De fracties aan het woord stellen verder dat door deze handelwijze het budgetrecht van de 
Staten wordt ondermijnd. Wij ontkennen dit stelligste. Wij wijzen erop dat het budgetrecht van 
het parlement primair gericht is op de verplichtingen die ten laste van het Land in een bepaald 
——— orione autorisatie aan de regering ziet toe 
op de verplichtingenkant van die begroting. Een fundamenteel uitgangspunt daarbij is dat de 


1 Zie artikel VI.1 van de Staatsregeling van Aruba 


fractievoorzitters van de Staten aan het woord zal dan ook geen gevolg worden gegeven. 


Ter afsluiting berichten wij u voor de goede orde dat een kopie van dit schrijven naar de 
Gouverneur van Aruba zal worden gezonden. 


Continuacion OPOSICION A BANDONA SALA DI PARLAMENTO.... 


mogen worden overschreden, tenzij daarvoor vooraf een additionele 
door middel van een zogenaamde suppletolre begroting of een ander comptabel instrument. 


Anders ls het ten aanzien van de ontvangsten. rr enirn re 
Het moet voor de Staten als 


nadrukkelijk onderwerpen aan het autorisatievereiste is dan ook onjuist, zou ook niet zinvol zijn 
en zelfs contraproductief werken. 


Het zal de fracties aan het woord bekend zijn dat een substantieel deel van de ontvangsten 
door belastingopbrengsten. BTW is een vorm van belasting. De 
vastgesteldo 


worden gezonden. Dit is in het onderhavige geval 

Staten als houder van het budgetrecht om zich uit te spreken over deze handelwijze in de vorm 

van een oordeel over de aan haar aangeboden ontwerp-begroting. Getuige de tijdige 
door de regering van de ontwerp-Landsbegroting 2023, zijn de Staten, met 

inbegrip van de fracties aan woord, nu aan zet. 


boer armada ado ani 
wensen wij In dit kader nogmaals te benadrukken dat de financiële situatie 
bere: pr paa eb ks Zo wordt schuldquote voor 2023 op ongeveer 94% van het 
bbp geschat, welke vergeleken met het covid-jaar 2022, een daling en c.q. verbetering is van 
de schuld met 33%. Daarbij dient ook vermeld te worden dat Aruba op eigen kracht conform 
afwijkt van het behalen van de 70% norm uit het Protocol van 22 
is 


zonder deze te corrigeren en of aanpassen aan de gevolgen van covid pandemie. 
3 


UN PANDEMIA CU EFECTO DEVASTADOR 
PA UN ISLA CU SU PILAR ECONOMICO 
TA NOS BISHITANTENAN DI AFO. 

Y UN ISLA DETERMINA PA SALI 


AUN MAS FUERTE FOR DI E SLA DURO AKI. 
UN ISLA CU VISION PA PROGRESA. 

E VISION DI CADA UN DI NOS, 

VISION DI CREATIVIDAD Y INVERSION, 

LO TRECE OPORTUNIDADNAN GRANDI 

PA NOS Y PA NOS FUTURO GENERACIONNAN. 
E PASONAN CU AWE NOS TA TUMA, 

TA LAGA MARCANAN ATRAS 

PA NOS GENERACION HOBEN. 

ESAKI LO TA E COMPAS CU LO DIRIGI NAN 
DEN E HORIZONTE DI OPORTUNIIDADNAN, 
PA CONTINUA CU UN ARUBA 

MAS SOSTENIBEL, FUERTE Y RELIENTE. 


20 ANA DI 


INVERSION Y 
22 OPORTUNIDAD 


